
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 485 


19 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός του κατά το άρθρο 13 του Ν. 2716/99 ειδι¬ 
κού ενοποιημένου (κλειστού) νοσηλίου και τρο¬ 
ποποίηση της αριθ. Υ4α/οικ. 1320/98 κοινής 
υπουργικής απόφασης περί «Ορισμού νοσηλίου 

Νοσοκομείων». 1 

Σύστασης ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΠΑΡΑΛΙΑΣ του Νομού 

Αχάίας». 2 

Επικύρωση της αριθ. 6/2001 απόφασης του Διοικητι¬ 
κού Συμβουλίου του Παιδικού Σταθμού Ασκληπιεί¬ 
ου περί καταρτίσεως και ψηφίσεως του Ο.Ε.Υ. του 
Σταθμού. 3 


ΑΠΟΦΑΣΕΙ Σ 

Αριθ. Υ5β/Γ.Ποικ. 35724 ( 1 ) 

Ορισμός του κατά το άρθρο 13 του Ν. 2716/99 ειδικού 
ενοποιημένου (κλειστού) νοσηλίου και τροποποίηση 
της αριθ. Υ4α/οικ. 1320/98 κοινής υπουργικής απόφα¬ 
σης περί «Ορισμού νοσηλίου Νοσοκομείων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 13 του Ν. 2716/99 «Ανάπτυ¬ 
ξη και εκσυγχρονισμός των υπηρεσιών ψυχικής υγείας 
και άλλες διατάξεις» (ΦΕΚ 96/Α'). 

2. Τιςδιατάξειςτου άρθρου 28του Ν. 2519/97«Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για το 
φάρμακο και άλλες διατάξεις «(ΦΕΚ 165 Α'). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α') που 
προστέθηκε με το άρθρο 27 του Ν. 2081/1992 (ΦΕΚ 154 
Α') και αντικαταστάθηκε με το άρθρο 1 παρ. 2α του Ν. 
2469/1997 (ΦΕΚ38Α') 


4. Την Υ4α/οικ. 1320/98 κοινή υπουργική απόφαση «Ορι¬ 
σμός νοσηλίου Νοσοκομείων» (ΦΕΚ99/Β'). 

5. Την Α3α/οικ.876/2000 κοινή υπουργική απόφαση «Κα¬ 
θορισμός του τρόπου οργάνωσης και λειτουργίας των 
Μονάδων Ψυχοκοινωνικής Αποκατάστασης (Οικοτρο¬ 
φεία, Ξενώνες) και των Προστατευμένων Διαμερισμάτων 
του άρθρου 9του Ν. 2716/99» (ΦΕΚ661/Β'). 

6. Την Υ5β/οικ. 1662/2001 υπουργική απόφαση «Καθο¬ 
ρισμός του τρόπου λειτουργίας και της στελέχωσης των 
Κινητών Μονάδων Ψυχικής Υγείας του άρθρου 7 του Ν. 
2716/99 καθώς και κάθε λεπτομέρειας εφαρμογής του 
ιδίου άρθρου» (ΦΕΚ 691/ Β'). 

7. Την Υ5β/1677/2001 υπουργική απόφαση «Καθορι¬ 
σμός των προϋποθέσεων, του τρόπου καιτης διαδικασίας 
παροχής υπηρεσιών νοσηλείας και ειδικής φροντίδας ψυ¬ 
χικής υγείας κατ’ οίκον, του άρθρου 6 του Ν. 2716/99» 
(ΦΕΚ766/Β'). 

8. Την Γ.Π οικ. 19353 κοινή υπουργική απόφαση «Καθο¬ 
ρισμός των προϋποθέσεων, της οργάνωσης, της λειτουρ¬ 
γίας, των αρχών καθώς και κάθε λεπτομέρειας των προ¬ 
γραμμάτων ΦιλοξενουσώνΟικογενειώντου άρθρου 9του 
Ν. 2716/99» (ΦΕΚ 1433/Β'). 

9. Την 1100383/1330/Α006/31.10.2001 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας και Οικονομικών «Ανάθεση αρμοδιοτήτων στους 
Υφυπουργούς Οικονομικών» (ΦΕΚ 1485/τ.Β'). 

10. Την 80088/31.10.2001 (ΦΕΚ 1485/τ.Β') κοινή απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

11. Την 6459/31.10.2001 κοινή Απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Έκτορα Νασιώκα, Ελπίδα Τσουρή καιΔημήτριο Θά- 
νο» (ΦΕΚ 1480/τ.Β/31.10.2001). 

12. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού και των 
προϋπολογισμών των Ασφαλιστικών Οργανισμών αρμο¬ 
διότητας Γενικής Γραμματείας Κοινωνικών Ασφαλίσεων 
το ύψος της οποίας δεν μπορεί να προσδιοριστεί δεδομέ¬ 
νου ότι πρόκειται για εφαρμογή νέων δομών και δεν είναι 
γνωστός ο αριθμός των ασφαλισμένων που θα κάνουν 
χρήση αυτών, αποφασίζουμε: 

1. Ορίζουμε το ειδικό ενοποιημένο (κλειστό) νοσήλιο 

των Μονάδων Ψυχικής Υγείας των άρθρων 6, 7, 9 και 10 
του ν. 2716/99 που λειτουργούν ως οργανικές μονάδες 
των Ψυχιατρικών Νοσοκομείων, των Γενικών Νοσοκομεί¬ 
ων, των Πανεπιστημιακών Νοσοκομείων, των Κέντρων 
Ψυχικής Υγείας, του Κέντρου Ψυχικής Υγιεινής και των 
Νομικών Προσώπων Ιδιωτικού Δικαίου μη κερδοσκοπικού 
χαρακτήρα του άρθρου 11 του ανωτέρω νόμου που χρη¬ 
ματοδοτούνται από το Κράτος, ως εξής: 

I. Για τις υπηρεσίες νοσηλείας και ειδικής φροντίδας 
ψυχικής υγείας κατ' οίκον του άρθρου 6 για άτομα με ψυ¬ 
χικές διαταραχές, άτομα με ψυχικές διαταραχές και δια¬ 
ταραχές αυτιστικού τύπου και άτομα με νοητική υστέρη¬ 
ση και δευτερογενείς ψυχικές διαταραχές, το ειδικό ενο¬ 
ποιημένο (κλειστό) νοσήλιο ορίζεται στο ποσό των 11,00 
ευρώ ανά ασθενή, ανά 8ωρο και ανά επίσκεψη. 

Στην έννοια του ειδικού νοσηλίου περιλαμβάνεται κάθε 
ιατρική και νοσηλευτική προς τον άρρωστο συνδρομή 
που παρέχεται από το νοσοκομείο, τα φάρμακα που απαι¬ 
τούνται κατά τον χρόνο της παρέμβασης, η ψυχολογική 
υποστήριξη του ασθενούς καιτηςοικογενείαςτου, καθώς 
και η εκπαίδευση της οικογένειας σε θέματα πρόληψης 
της υποτροπής και αντιμετώπισης της κρίσης. 

Η κάθε επίσκεψη αναγράφεται στο βιβλιάριο του ασθε¬ 
νούς και ο αριθμός των επισκέψεων δεν μπορεί να υπερ¬ 
βαίνει τις τέσσερις (4) το μήνα. 

II. Για τις Κινητές Μονάδες Ψυχικής Υγείας που παρέ¬ 
χουν υπηρεσίες πρόληψης και νοσηλείας ή ειδικής φρο¬ 
ντίδας ψυχικής υγείας κατ’ οίκον σε άτομα με ψυχικές δια¬ 
ταραχές, σε άτομα με ψυχικές διαταραχές και διαταρα¬ 
χές αυτιστικού τύπου, σε άτομα με νοητική υστέρηση και 
δευτερογενείς ψυχικές διαταραχές και σε άτομα με ψυχι¬ 
κές διαταραχές ή και διαταραχές συμπεριφοράς που 
προκαλούνται από τη χρήση εξαρτησιογόνων ουσιών, το 
ειδικό ενοποιημένο (κλειστό) νοσήλιο ορίζεται στο ποσό 
των 11,00 ευρώ ανά ασθενή, ανά 8ωρο και ανά επίσκεψη. 

Στην έννοια του ειδικού νοσηλίου περιλαμβάνονται όλα 
τα αναφερόμενα στην κατ’ οίκον νοσηλεία της περ. I και 
επιπλέον η αγωγή της κοινότητας σε θέματα που αφο¬ 
ρούν την ψυχική υγεία καιτην αποκατάσταση και κοινωνι¬ 
κή επανένταξη των ψυχικά ασθενών καθώς επίσης καιτην 
εκπαίδευση των τοπικών ομάδων σε θέματα υποστήριξης 
των ασθενών. 

Η κάθε επίσκεψη στην κινητή μονάδα ή στο σπίτι του 
ασθενούς αναγράφεται στο βιβλιάριο του ασθενούς και ο 
αριθμός των επισκέψεων δεν μπορεί να υπερβαίνει τις 
τέσσερις (4) το μήνα. 

III. Για τις Μονάδες και τα προγράμματα ψυχοκοινωνι- 
κής αποκατάστασης: 

ί. Ξενώνες 

Στους Ξενώνες του Κεφαλαίου Β' του άρθρου 3 της 
Α3α/οικ.876/16.5.2000 (ΦΕΚ 661 Β') κοινής υπουργικής 
απόφασης που φιλοξενούν άτομα με ψυχικές διαταρα¬ 
χές, άτομα με ψυχικές διαταραχές και διαταραχές αυτι- 
στικού τύπου, άτομα με νοητική υστέρηση και δευτερο¬ 
γενείς ψυχικές διαταραχές και άτομα με ψυχικές διατα¬ 
ραχές ή και διαταραχές συμπεριφοράς που προκα- 
λούνται από τη χρήση εξαρτησιογόνων ουσιών, το ειδικό 
ενοποιημένο (κλειστό) νοσήλιο ορίζεται: 

- στους ξενώνες χαμηλού βαθμού υποστήριξης σε 
35,00 ευρώ ανά ημέρα και άτομο, 

- στους ξενώνες μέσου βαθμού υποστήριξης σε 41,00 
ευρώ ανά ημέρα και άτομο, 


- στους ξενώνες υψηλού βαθμού υποστήριξης σε 47,00 
ευρώ ανά ημέρα και άτομο, 

- στους ξενώνες παιδιών και εφήβων μέχρι και 18 ετών 
που φιλοξενούν άτομα με ψυχικές διαταραχές, άτομα με 
ψυχικές διαταραχές και διαταραχές αυτιστικού τύπου και 
άτομα με ψυχικές διαταραχές ή και διαταραχές συμπερι¬ 
φοράς που προκαλούνται από τη χρήση εξαρτησιογόνων 
ουσιών, σε 53,00 ευρώ ανά ημέρα και άτομο. 

Η διάρκεια παραμονής των προαναφερόμενων ατόμων 
στους ξενώνες καθορίζεται ανάλογα με την περίπτωση 
του κάθε ασθενούς, από 8 έως 36 μήνες, σύμφωνα μετά 
οριζόμενα στην παρ. 2 του άρθρου 3 της προαναφερόμε- 
νης απόφασης. 

Ιί. Οικοτροφεία 

Στα Οικοτροφεία που διαμένουν άτομα με ψυχικές δια¬ 
ταραχές, άτομα με ψυχικές διαταραχές και διαταραχές 
αυτιστικού τύπου και άτομα με νοητική υστέρηση και δευ¬ 
τερογενείς ψυχικές διαταραχές το ειδικό ενοποιημένο 
(κλειστό) νοσήλιο ορίζεται για τους ενήλικες σε 35,00 ευ¬ 
ρώ ανά ημέρα και άτομο και για τα παιδιά σε 53,00 ευρώ 
ανά ημέρα και άτομο. 

ΙΝ. Προγράμματα Προστατευμένων Διαμερισμάτων. 

Στα προστατευμένα διαμερίσματα το ειδικό ενοποιημέ¬ 
νο (κλειστό) νοσήλιο ορίζεται σε 18,00 ευρώ ανά ημέρα 
και άτομο. Από το ποσό αυτό ο φορέας, ο οποίος υλοποι¬ 
εί το πρόγραμμα των Προστατευμένων Διαμερισμάτων, 
αποδίδει στον ασθενή το 85%, για την αντιμετώπιση των 
δαπανών διαβίωσης στο πλαίσιο της θεραπευτικής-εκ- 
παιδευτικής διαδικασίας κοινωνικής του επανένταξης, 
σύμφωνα μετηνπαρ. 2του άρθρου 13του Ν. 2716/99. 

Στην έννοια του ειδικού ενοποιημένου (κλειστού) νοση¬ 
λίου για τους ξενώνες, τα οικοτροφεία και τα προστατευ¬ 
μένα διαμερίσματα περιλαμβάνεται η νοσηλεία και η πε¬ 
ρίθαλψη, τα φάρμακα και η ψυχολογική υποστήριξη, τα 
τρόφιμα, τα είδη υγιεινής και ασφάλειας και τα υλικά κα¬ 
θαριότητας, τα έξοδα ένδυσης, υπόδησης και ιματισμού, 
τα μικροέξοδα των ασθενών, τα έξοδα για εκπαίδευση σε 
δεξιότητες ανεξάρτητης διαβίωσης και σε κοινωνικές δε¬ 
ξιότητες, για συμμετοχή σε δραστηριότητες ελεύθερου 
χρόνου και σε δίκτυα κοινωνικής υποστήριξης, η αγωγή 
της κοινότητας σε θέματα που αφορούν την ψυχική υγεία 
και η εκπαίδευση της κοινότητας σε θέματα αποκατάστα¬ 
σης και υποστήριξης των ασθενών. 

Προκειμένου τα προαναφερόμενα άτομα να φιλοξενη¬ 
θούν στους ξενώνες, τα οικοτροφεία και τα προστατευ¬ 
μένα διαμερίσματα προαπαιτείται ενός έτους τουλάχι¬ 
στον νοσηλεία σε ψυχιατρικό τμήμα κρατικού νοσοκομεί¬ 
ου ή ψυχιατρικού νοσοκομείου ή μονάδας απεξάρτησης 
αναγνωρισμένη από το κράτος. 

ίν. Στους ενδονοσοκομειακούς ξενώνες βραχείας διάρ¬ 
κειας της παρ. 3 του άρθρου 3 της Α3α/οικ.876/2000 κοι¬ 
νής υπουργικής απόφασης των Ψυχιατρικών Τμημάτων 
των Ψυχιατρικών ή Γενικών Νοσοκομείων ορίζεται εδικό 
νοσήλιο ίδιο με αυτό του νοσηλίου του ψυχιατρικού τομέα 
του Κρατικού Νοσοκομείου, θέση Γ. 

ν. Προγράμματα Φιλοξενουσών Οικογενειών. 

Στις Φιλοξενούσες Οικογένειες που φιλοξενούν ενήλι¬ 
κα άτομα με ψυχικές διαταραχές, με ψυχικές διαταραχές 
και διαταραχές αυτιστικού τύπου και με νοητική υστέρη¬ 
ση και δευτερογενείς ψυχικές διαταραχές το ειδικό ενο¬ 
ποιημένο (κλειστό) νοσήλιο ορίζεται σε 18,00 ευρώ ανά 
άτομο και ημέρα. Από το ποσό αυτό ο φορέας, ο οποίος 

υλοποιεί το πρόγραμμα των Φιλοξενουσών Οικογενειών, 
αποδίδει στην Φιλοξενούσα Οικογένεια το 90%, σύμφωνα 
μετηνπαρ. 2του άρθρου 13του Ν. 2716/99. 

Στις Φιλοξενούσες Οικογένειες που φιλοξενούν παιδιά 
ή εφήβους μέχρι και 18 ετών, με ψυχικές διαταραχές, με 
ψυχικές διαταραχές και διαταραχές αυτιστικού τύπου και 
με νοητική υστέρηση και δευτερογενείς ψυχικές διατα¬ 
ραχές το ειδικό ενοποιημένο (κλειστό) νοσήλιο ορίζεται 
σε 29,00 ευρώ ανά άτομο και ημέρα. Από το ποσό αυτό ο 
φορέας, ο οποίος υλοποιεί το πρόγραμμα των Φιλοξε- 
νουσών Οικογενειών, αποδίδει στην Φιλοξενούσα Οικο- 
γένειατο 85%, σύμφωνα μετηνπαρ. 2του άρθρου 13του 
Ν. 2716/99. 

Το ειδικό ενοποιημένο (κλειστό) νοσήλιο περιλαμβάνει 
ενδεικτικά τη διαμονή, διατροφή, ένδυση, φάρμακα, έξο¬ 
δα διασκέδασης. 

IV. Γιατα Ειδικά Κέντρα Κοινωνικής Επανένταξης και τις 
Ειδικές Μονάδες Αποκατάστασης και Επαγγελματικής 
Επανένταξης του άρθρου ΙΟτου Ν. 2716/99. 

Τα άτομα που διαμένουν στους ξενώνες, τα οικοτρο¬ 
φεία, τα προστατευμένα διαμερίσματα και στις φιλοξε¬ 
νούσες οικογένειες μπορούν να συμμετέχουν σε προ¬ 
γράμματα των Ειδικών Κέντρων Κοινωνικής Επανένταξης 
και των Ειδικών Μονάδων Αποκατάστασης και Επαγγελ¬ 
ματικής Επανένταξης. 

Οι ασφαλιστικοί οργανισμοί για την παρακολούθηση 
των εν λόγω προγραμμάτων καταβάλλουν ανά άτομο 3,00 
ευρώ την ώρα επί 4 ώρες ημερησίως και επί έξι μήνες (σύ¬ 
νολο 160 εργάσιμων ημερών). 

2. Οι ασφαλιστικοί οργανισμοί για τις υπηρεσίες των 
Μονάδων Ψυχικής Υγείας που παρέχονται στους ασφαλι¬ 
σμένους τους σύμφωνα με τα παραπάνω καταβάλλουν ει¬ 
δικό ενοποιημένο (κλειστό) νοσήλιο στα Ψυχιατρικά Νο¬ 
σοκομεία, στα Γενικά Νοσοκομεία , στα Κέντρα Ψυχικής 
Υγείας, στο Κέντρο Ψυχικής Υγιεινής και στα νομικά πρό¬ 
σωπα Ιδιωτικού Δικαίου μη κερδοσκοπικού χαρακτήρα 
του άρθρου 11 του Ν. 2716/99 που χρηματοδοτούνται 
από το Κράτος. 

Με όλα τα παραπάνω νομικά πρόσωπα οι ασφαλιστικοί 
οργανισμοί συνάπτουν συμβάσεις με τις οποίες καθορί¬ 
ζονται τα δικαιολογητικά και ο τρόπος απόδοσης των νο¬ 
σηλίων. 

3. Το ημερήσιο ενοποιημένο (κλειστό) νοσήλιο του ψυ¬ 
χιατρικού τομέα της Υ4α/οικ. 1320/3.2.98 (ΦΕΚ 99Β') 
«Ορισμός νοσηλίου Νοσοκομείων» ορίζεται για τις αντί¬ 
στοιχες μονάδες των Ψυχιατρικών Νοσοκομείων ως 
εξής: 

ΨΥΧΙΑΤΡΙΚΟΣ ΤΟΜΕΑΣ ΨΥΧΙΑΤΡΙΚΟΥ ΝΟΣΟΚΟΜΕΙΟΥ 
ΘέσηΓ: 35,00 ευρώ 

ΘέσηΒβ: 40,00 ευρώ 

ΘέσηΒα: 48,00 ευρώ 

θέσηΑ: 58,00 ευρώ 

θέση πολυτελείας: 82,00 ευρώ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2002 

ΟΙ ΥΦΥΠΟΥΡΓΟΙ] 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΡΟΒΕΡΤΟΣ ΣΠΥΡΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΛΠΙΔΑ ΤΣΟΥΡΗ 


Αριθ. 2579 (2) 

Σύστασης ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΠΑΡΑΛΙΑΣ του Νομού Αχάίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 1 παρ. 3του Ν. 1069/1980 
«περί κινήτρων δια την ίδρυσην επιχειρήσεων υδρεύσεως 
και αποχετεύσεως» (ΦΕΚΑ' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚΑ'237/1998). 

4. Την 27/02 απόφαση του Δημοτικού Συμβουλίου Πα¬ 
ραλίας. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού του Δή¬ 
μου Παραλίας, το ύψος της οποίας ανέρχεται για το έτος 
2002 στο ποσό των (160.696,31) Ευρώγιατο οποίο έχουν 
εγγράφει πιστώσεις στους αντίστοιχους ΚΑ των υπηρε¬ 
σιών ύδρευσης και αποχέτευσης. 

6. Την αρ. 1204/98 (ΦΕΚ 266/Β/98) απόφαση του 
Γ. Γ. Π.Δ. Ε. για την εκχώρηση αρμοδιοτήτων, αποφασίζουμε: 

Εγκρίνουμε την 27/2002 απόφαση του Δημοτικού Συμ¬ 
βουλίου Παραλίας του Νομού Αχάίας η οποία αφορά τη 
σύσταση στον ομώνυμο Δήμο ενιαίας επιχείρησης ύδρευ¬ 
σης - αποχέτευσης που έχει ως εξής: 

1. Συνιστάται στο Δήμο Παραλίας του Νομού Αχάίας 
ενιαία επιχείρηση ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΠΑΡΑΛΙΑΣ Νομού Αχάίας» (άρθρο 1 παρ. 1 Ν. 
1069/1980). 

2. Η Δημοτική Επιχείρηση Ύδρευσης και Αποχέτευσης εί¬ 
ναι Νομικό Πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ωςπροςτη διοίκηση, οργάνωση, εκτέ¬ 
λεση, λειτουργία και συντήρηση των έργωντης αρμοδιότη¬ 
τας της καθώς και τις πηγές χρηματοδότησης της από τις 
διατάξεις του Ν. 1069/1980 «περί κινήτρων δια την ίδρυσιν 
επιχειρήσεων υδρεύσεως αποχετεύσεως». Γ ιατα υπόλοιπα 
θέματα εφαρμόζονται διατάξεις του Π.Δ. 410/95 «Δημοτι¬ 
κός και Κοινοτικός Κώδικας» και οι κανόνες της ιδιωτικής οι¬ 
κονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι ο Δήμος Παραλίας (άρ¬ 
θρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοικη¬ 
τική περιφέρεια του Δήμου Παραλίας (άρθρο 1 παρ. 3 Ν. 
14069/1980) μόνο σε ότι αφοράτην αποχέτευση, καθόσον 
για την ύδρευση η περιοχή αρμοδιότητας της επιχείρησης 
είναι τα διοικητικά όρια του Δημοτικού Διαμερίσματος Πα¬ 
ραλίας του Δήμου λόγω του γεγονότος ότι τα υπόλοιπα 
διαμερίσματα του Δήμου Παραλίας, εξυπηρετούνται από 
τον Σύνδεσμο Ύδρευσης Βραχναίίκων Μιντιλογλίου. 

ΕΚΜΕΤΑΛΕΥΣΗ 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

ΠΕΡΙΟΥΣΙΑ 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 

σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ. 1 Ν. 
1069/1980). 

ΕΣΟΔΑ 

Έσοδα της επιχείρησης είναι: 

Α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία απάτης 1ης Ιανουάριου του επόμενου απάτη σύστα¬ 
ση της επιχείρησης έτους που υπολογίζεται σε ποσοστό 
80% επίτης αξίας του ύδατος που καταναλίσκεται (άρθρο 
10 παρ. 1 εδ α' και 11 Ν. 1069/1980). 

Β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε (ρύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. Ια'και 13 Ν. 1069/1980). 

Γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. Γ Ν. 1069/1980). 

Δ. Η δαπάνη διακλάδωσης και σύνδεσης με τον αγωγό 
της ύδρευσης και αποχέτευσης (άρθρο 10 παρ. 1 εδ. δ' 
και άρθρο 15 Ν. 1069/1980). 

Ε. Το τέλος σύνδεσης με το δίκτυο ύδρευσης (άρθρο 10 
παρ. Ιεδ.Ε'Ν. 1069/1980). 

ΣΤ. Το τέλος χρήσεως υπονόμων (άρθρο 10 παρ. 1 εδ 
ΣΤ' Ν. 1069/1980) 

Ζ. Η αξία ύδατος που καταναλώνεται (άρθρο 10 παρ. 1 
εδ. ζ Ν. 1069/1980). 

Η. Η εγγύηση χρήσεως του υδρομετρητή (άρθρο 10 
παρ. 1 εδ. Η'Ν. 1069/1980). 

Θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

I. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ίΝ. 1069/1980). 

ΙΑ. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ'Ν. 1069/1980). 

ΙΒ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ'Ν. 1069/1980). 

ΙΓ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, όπως το 
άρθρο 28 τούτου τροποποιήθηκε με το άρθρο 6 παρ. 13 
Ν. 2307/1995. 

ΔΙΟΙΚΗΣΗ 

1. Η επιχείρηση διοικείται από Διοικητικό Συμβούλιο 
που αποτελείται από εννέα (9) μέλη τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο. Από τα μέλη αυτά: 

Α. Έξι (6) είναι αιρετοί εκπρόσωποι του Δήμου Παρα¬ 
λίας εκ των οποίων το ένα προέρχεται από τη μειοψηφία 
(άρθρο 6του Ν. 2307/1995). 

Β. Δύο (2) είναι δημότες ή κάτοικοι του Δήμου Παραλίας 
που έχουν πείρα ή γνώσεις σχετικές με το αντικείμενο της 
Επιχείρησης. 

Γ. Ένας (1) είναι εκπρόσωπος του Κοινωνικού φορέα 
της περιοχής και συγκεκριμένα του πολιτιστικού - εξω- 
ραϊστικού συλλόγου Παραλίας με την επωνυμία «Αναγέν¬ 
νηση». 


Δ. Ένας (1) είναι εκπρόσωπος των εργαζομένων στην 
Επιχείρηση σε περίπτωση που αυτοί απασχολεί περισσό¬ 
τερους από είκοσι (20) εργαζόμενους. Στην περίπτωση 
αυτή μειώνεται κατά έναν ο αριθμός των δημοτών κατοί¬ 
κων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρο 
του (άρθρο 3 παρ. 1 του Ν. 1069/1980 και 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη (άρθρο 2 της παρ. 25027/84 αποφ. 
Υπ. Εσωτερικών ΦΕΚ244/Β). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Απριλίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 2606 (3) 

Επικύρωση της αριθ. 6/2001 απόφασης του Διοικητικού 
Συμβουλίου του Παιδικού Σταθμού Ασκληπιείου περί 
καταρτίσεως και ψηφίσεως του Ο.Ε.Υ. του Σταθμού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρων 1 και 27 του Ν. 2503/97 «Διοίκηση, Ορ¬ 
γάνωση, στελέχωσητης Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

β) Του άρθρου 12 του Ν. 1188/81 «Κώδικας Προσωπι¬ 
κού Τοπικής Αυτοδιοίκησης», όπως αυτό αντικαταστάθη- 
κεμετοάρθρ. 26 του Ν. 1832/89 (ΦΕΚ 54 Α) και με το άρ- 
θρ. 8του Ν. 2307/95 «Τροποποίηση νομοθεσίας αρμοδιό¬ 
τητας Υπουργείου Εσωτερικών στις διατάξεις για τη 
Νομαρχιακή Αυτοδιοίκηση και άλλες διατάξεις» (ΦΕΚ 
113/Α/95). 

γ) Των άρθρων 34, 35 και 36 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων» (ΦΕΚ28/Α/3.3.94). 

δ) Του άρθρου 29 Α του Ν. 1558/85, το οποίο προστέ¬ 
θηκε με το άρθρο 27 του Ν. 2081/92 και αντικαταστάθηκε 
με το άρθρο 1 παρ. 20 του Ν. 2469/97 «Περιορισμός και 
βελτίωση αποτελεσματικότητας των Κρατικών δαπανών 
και άλλες διατάξεις» (ΦΕΚ 38/Α/97). 

ε) Του άρθρου 26του Π.Δ/τος410/95 (ΦΕΚ231/Α) όπως 
αντικαταστάθηκε από τις όμοιες του άρθρου 12 του Ν. 
2880/2001 (ΦΕΚ9/Α/2001). 

2. Την 10407/31.12.97 απόφαση του Γενικού Γραμμα¬ 
τέα της Περιφέρειας Πελοποννήσου περί αναθέσεως αρ¬ 
μοδιοτήτων και ασκήσεως αυτών κατ' εντολή του στο Δι¬ 
ευθυντή Τοπικής Αυτοδιοίκησης και Διοίκησης Ν. Αργολί- 

δας και στους Προϊσταμένους των Τμημάτων της Υπηρε¬ 
σίας αυτής. (ΦΕΚ55/Β/3.6.98). 

3. Την 3141/30.3.2001 απόφαση του Γενικού Γραμμα¬ 
τέα Περιφέρειας Πελοποννήσου (ΦΕΚ 230/τ.Α./3.10.97) 
με την οποία συστήθηκε στο Δήμο Ασκληπιείου Νομικό 
Πρόσωπο με την επωνυμία «Παιδικός Σταθμός Δήμου 
Ασκληπιείου». 

4. Την 6/2001 απόφαση του Διοικητικού Συμβουλίου του 
Παιδικού Σταθμού Δήμου Ασκληπιείου περί καταρτίσεως 
και ψηφίσεως του Ο.Ε.Υ. του Σταθμού. 

5. Την 184/2001 απόφαση του Δημοτικού Συμβουλίου 
Ασκληπιείου. 

6. Το 1/28.2.2002 πρακτικό του Υπηρεσιακού Συμβουλί¬ 
ου υπαλλήλων Ο.Τ.Α. Νομού Αργολίδας στο οποίο διατυ¬ 
πώνεται η γνώμη του για τον ως άνω Ο.Ε.Υ., αποφασίζου¬ 
με: 

Επικυρώνουμε την 6/2001 απόφαση του Παιδικού Σταθ¬ 
μού Δήμου Ασκληπιείου, περί καταρτίσεως και ψηφίσεως 
του Ο.Ε.Υ. του Σταθμού, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΔΗΜΟΥ ΑΣΚΛΗΠΙΕΙΟΥ 

ΑΡΘΡΟ 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού Ασκλη¬ 
πιείου λειτουργούν σε επίπεδο Τμήματος και αποτελείται 
από τα εξής: 

Τμήμα προσχολικής αγωγής 

ΑΡΘΡΟ 2 

Αρμοδιότητες Τμήματος 

Το τμήμα προσχολικής αγωγής επιμελείται την παροχή 
σύγχρονης προσχολικής αγωγής στα φιλοξενούμενα νή¬ 
πια σε συνεργασία με το προσωπικό του Σταθμού. 

Επιμελείται τις παντός είδους διοικητικές και οικονομι¬ 
κές εργασίες του Σταθμού και μεριμνά για την εύρυθμη 
λειτουργία του. 

ΑΡΘΡΟ 3 

Καθήκοντα Προσωπικού 

Α. Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της παιδαγωγικής και της ψυχολογίας. 
Εποπτεύει, συντονίζει και κατευθύνει το παιδαγωγικό έρ¬ 
γο του τμήματος. 

2. Είναι υπεύθυνος για την τήρηση του εκπαιδευτικού 
προγράμματος και για την παροχή σωστής προσχολικής 
αγωγής στα φιλοξενούμενα νήπια σε συνεργασία με το 
παιδαγωγικό προσωπικό. Είναι αρμόδιος για τηνεύρυθμη 
λειτουργία του Σταθμού. 

3. Παρίσταται στις συνεδριάσεις του Διοικητικού Συμ¬ 
βουλίου ως Εισηγητής στα θέματα της ημερήσιας διάτα¬ 
ξης, που καταρτίζει ο πρόεδρος του Δ.Σ., χωρίς δικαίωμα 
ψήφου ή με ψήφο αν το Δημοτικό Συμβούλιο τον ορίσει 
μέλος του Διοικητικού Συμβουλίου. 

4. Φροντίζει για την πιστή εφαρμογή της κείμενης νομο¬ 
θεσίας ,, του κανονισμού λειτουργίας του Παιδικού Σταθ¬ 
μού και για την πιστή εκτέλεση των αποφάσεων του Δ.Σ. 

5. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

- Τον αριθμό και τις ειδικότητες του προσωπικού που εί¬ 


ναι αναγκαίο, προκειμένου να διασφαλιστεί η εύρυθμη 
λειτουργία του. 

- Το παιδαγωγικό υλικό και τον πάσης φύσεως εξοπλι¬ 
σμό. 

- Τις απαραίτητες εργασίες για την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

6. Προΐσταται όλωντων υπαλλήλωντου Παιδικού Σταθ¬ 
μού ασκώντας τις προβλεπόμενες από τις κείμενες δια¬ 
τάξεις αρμοδιότητες, παρακολουθεί και συντονίζει το έρ¬ 
γο τους, ανάλογα προς τις ανάγκες πού ανακύπτουν κά¬ 
θε φορά. 

7. Συγκαλεί τουλάχιστον μία φορά το μήνα το προσωπι¬ 
κό του Παιδικού Σταθμού και τους γονείς για συζήτηση 
και ενημέρωση σε γενικότερα θέματα που απασχολούντο 
Παιδικό Σταθμό και για προγραμματισμό νέων δραστη¬ 
ριοτήτων. 

8. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μη δημιουργούνται λειτουργικά προβλήμα¬ 
τα στο Σταθμό και επιλαμβάνεται κάθε θέματος που αφο¬ 
ρά το προσωπικό. 

9. Συνεργάζεται αρμονικά με το γραφείο Διοικητικού - 
Οικονομικού, το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπώντου. 

10. Συντάσσει την εμπιστευτική αλληλογραφία του 
ιδρύματος καθώς επίσης και την υπόλοιπη αλληλογραφία 
τούτου, εφόσον στη δεύτερη περίπτωση δεν υπηρετεί 
υπάλληλος του κλάδου Διοικητικού - Οικονομικού, ή υπη¬ 
ρετεί αλλά αυτός απουσιάζει, υπογράφει δε τα έγγραφα 
εκείνα για τα οποία έχει εξουσιοδοτηθεί από το Δ.Σ. 

11. Επιβλέπει και ελέγχει την τήρηση όλωντων απαραί¬ 
τητων βιβλίων και τηρεί τη σφραγίδα του Σταθμού. 

12. Κρατά τα κλειδιά του σταθμού - τρία - από τα οποία 
τα δύο παραδίδονται καθημερινά σ’ έναν υπάλληλο που 
εκτελεί πρωινό ωράριο εργασίας. Επίσης το ένα από τα 
δύο κλειδιά της αποθήκης ενώ το άλλο από το διαχειριστή 
της αποθήκης. 

13. Φροντίζει για την υγιεινή κατάσταση των παιδιών 
του Σταθμού σύμφωνα με τις οδηγίες του γιατρού. 

14. Συνεργάζεται με τον υπάλληλο του κλάδου Διοικητι¬ 
κού - Οικονομικού για την κατάρτιση του προϋπολογι¬ 
σμού, απολογισμού, ισολογισμού. 

15. Υπογράφει τις μισθοδοτικές καταστάσεις αποδο¬ 
χών του προσωπικού και συνυπογράφει τα δελτία εισα¬ 
γωγής. 

16. Επιμελείται για τον εφοδιασμό του σταθμού όσον 
αφορά τα τρόφιμα και λοιπά είδη και υλικά καθώς και για 
τη καλή φύλαξη συντήρηση και διάθεση αυτών. 

Β. Καθήκοντα υπαλλήλου κλάδου βρεφονηπιοκομίας. 

1. Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία τους και εί¬ 
ναι υπεύθυνη για την τάξη της καθώς και για την είσοδο 
κάθε ατόμου σε αυτές. 

2. Εισηγείται στον προϊστάμενο του τμήματος για το 
έγκαιρο εφοδιασμό των αιθουσών με τα απαιτούμενα εί¬ 
δη και είναι υπεύθυνη και υπόλογη για τα εποπτικά μέσα 
διδασκαλίας και το υλικό που χρησιμοποιεί για την εκπαί¬ 
δευση και την ψυχαγωγία των νηπίων. 

3. Επιβλέπειτηντακτοποίηση της αίθουσαςτων παιδιών 

και υποδεικνύει στο προσωπικό καθαριότητας ενέργειες 
για την σωστή καθαριότητα και αερισμό της. 

4. Καταχωρεί και υπογράφει καθημερινώς τη διδαχθεί- 
σα ύλη στο σχετικό βιβλίο. 

5. Παρακολουθεί τη διανομή φαγητού στα παιδιά, που 
πραγματοποιείται από το βοηθητικό προσωπικό μαγει¬ 
ρείου και το προσωπικό καθαριότητας - βοηθητικών ερ¬ 
γασιών. 

6. Φροντίζει τα παιδιά όταν προετοιμάζονται για το φα¬ 
γητό τους (πλύσιμο χεριών προσώπου κ.λπ.), κατά την 
ώρα του φαγητού τους και εξυπηρετεί τα νήπια στην του¬ 
αλέτα ώστε να φορούν και να βγάζουν τα ρουχαλάκια 
τους. 

7. Ενημερώνει τους γονείς για την εξέλιξη των παιδιών 
τους. 

8. Διοργανώνει πολιτιστικές, ψυχαγωγικές καιπαιδαγω- 
γικές εκδηλώσεις - σε συνεργασία με τον προϊστάμενο- 
προς όφελος των παιδιών, των γονέων και του προσωπι¬ 
κού 

9. Συνεργάζεται με τον προϊστάμενο και γενικά με όλο 
το προσωπικό. 

10. Βοηθά το προϊστάμενο του τμήματος σε διοικητικές 
εργασίες και εκτελεί κάθε άλλη εργασία σε περίπτωση 
έκτακτης ανάγκης με υπόδειξη του προϊσταμένου. 

Γ. Καθήκοντα υπαλλήλου γραφείου Διοικητικού - Οικο¬ 
νομικού. 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και υλι¬ 
κά που χρειάζονται για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθοδοτικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί τα απαραίτητα βιβλία και ότι σχετικό καθήκον 
του ανατεθεί. 

6. Είναι αρμόδιος για τη διαδικασία διενέργειας διαγω¬ 
νισμών. 

7. Σε περίπτωση που δεν υπηρετεί στο Σταθμό υπάλλη¬ 
λος του κλάδου αυτού ή υπηρετεί αλλά απουσιάζει ή κω¬ 
λύεται, τα καθήκοντα του τα ασκεί ο προϊστάμενος του 
Σταθμού. 

Δ. Καθήκοντα βοηθού μαγείρου. 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο πρόγραμμα. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο για αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

4. Φροντίζει για το σερβίρισμα του προγεύματος καιτου 
μεσημβρινού φαγητού συμμετέχοντας και κατά τη διαδι¬ 
κασία διανομής αυτών στα παιδιά. 

5. Εκτελεί κάθε άλλη εργασία ο ίδιος , σε περίπτωση 
έκτακτης ανάγκης με υπόδειξη του προϊσταμένου. 

Ε. Καθήκοντα προσωπικού καθαριότητας. 

1. Εκτελεί τις εργασίες καθαριότητας και ευπρεπισμού 
όλων των εσωτερικών και εξωτερικών χώρων του Σταθ¬ 
μού εκτός του μαγειρείου και της αποθήκης. 


2. Παραλαμβάνει τα υλικά καθαριότητος από τον υπεύ¬ 
θυνο. 

3. Μεριμνά για την καλή συντήρηση, καθαριότητα και 
φύλαξη του ιματισμού του Σταθμού και είναι υπεύθυνη 
για κάθε απώλεια ή αδικαιολόγητη καταστροφή του. 

4. Φροντίζει για τη διανομή του φαγητού, παρευρίσκε- 
ται στο χώρο της τραπεζαρίας και βοηθά τους βρεφονη¬ 
πιοκόμους καθ όλη τη διάρκεια του φαγητού των παιδιών. 

5. Φροντίζει μετά το τέλος του φαγητού για τη συγκέ¬ 
ντρωση και μεταφορά των ειδών εστιάσεως στο χώρο του 
μαγειρείου. 

6. Επιλαμβάνεται της καθαριότητας των παιδιών. 

7. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου . 

ΑΡΘΡΟ 4 

Οργανική σύνθεση του προσωπικού 

Α. ΜΟΝΙΜΟ ΠΡΟΣΩΠΙΚΟ 

1 .Κλάδος Τ.Ε.9 Βρεφονηπιοκομίας. 

Θέσεις 2 δύο (βαθμός Δ - Α). 

2. Κλάδος Δ.Ε. Διοικητικών Γραμματέων. 

Θέσεις 1 μία (βαθμός Δ - Α). 

3. Κλάδος Δ.Ε. 8 Βοηθών Βρεφοκόμων παιδοκόμων. 

Θέσεις 1 μία (βαθμός Δ - Α). 

4. Κλάδος Υ.Ε. 14 Βοηθητικού προσωπικού (βοηθός μα¬ 
γείρου) 

Θέσεις 2 δύο (βαθμός Ε - Β). 

5. Κλάδος Υ.Ε. 16 Προσωπικού Καθαριότητας 

Θέσεις 2 δύο (βαθμός Ε - Β). 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Μόνιμο προσωπικό. 

1. Π.Ε. Νηπιαγωγών (προσωρινός). 

Θέσεις 1 μία (βαθμός Δ - Α). 

Γ. ΕΠΟΧΙΑΚΟ ΠΡΟΣΩΠΙΚΟ 

Συνιστώνται δύο 2 θέσεις με σχέση εργασίας ιδιωτικού 
δικαίου ορισμένου χρόνου, διαφόρων ειδικοτήτων, για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών.(Ν. 2503/97 άρθρο 18 παρ. 12). Η πλή¬ 
ρωση των θέσεων αυτών θα γίνεται σύμφωνα με τις ισχύ- 
ουσες κάθε φορά διατάξεις και εγκυκλίους οδηγίες που 
αφορούν το προσωπικό αυτό. 

Δ. Η θέση του κλάδου Π.Ε. Νηπιαγωγών (προσωρινός) 
μετατρέπεται μόλις κενωθεί με οποιονδήποτε τρόπο σε 
θέση κλάδου Τ.Ε 9 Βρεφονηπιοκόμων, σύμφωνα με τις 
διατάξεις του άρθρου 35 Ν.2646/1998. 

ΑΡΘΡΟ 5 

Προϊστάμενοι Υπηρεσιακών Μονάδων 

Κατά το διάστημα στο οποίο θα υπηρετεί στο Ν.Π.Δ.Δ. 
υπάλληλος του κλάδου Π.Ε. Νηπιαγωγών (προσωρινός), 
επιλέγεται ως προϊστάμενος του τμήματος προσχολικής 
αγωγής. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ 9 Βρεφονηπιοκομίας. 

ΑΡΘΡΟ 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές της υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ- 

μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

ΑΡΘΡΟ 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επί πλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στο τμήμα γίνεται πάντο¬ 
τε με απόφαση του προέδρου του Δ.Σ. του Ν.Π.Δ.Δ. ανά¬ 
λογα με τις ανάγκες των υπηρεσιών, τα προσόντα των 
υπαλλήλων τη πείρα και τις γνώσεις αυτών σε ειδικά αντι¬ 
κείμενα, κατά την οποία κατανομή θα εξετάζονται και τυ¬ 
χόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λπ.). 

Προϊστάμενος του τμήματος ορίζεται πάντοτε με από¬ 
φαση Προέδρου του Δ.Σ. ο κρινόμενος από το αρμόδιο 
Υπηρεσιακό Συμβούλιο υπάλληλος, αναπληρούμενος σε 
περίπτωση απουσίας του ή κωλύματος του από τον κατά 
βαθμό αρχαιότερο υπάλληλο της αυτής υπηρεσίας. 


Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με το κανονισμό λειτουργίας του 
Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2001, ο οποίος ενι- 
σχύεται από τους Κ.Α. προϋπολογισμού, τροφεία κλπ. 
ύψους 49.303,01 ευρώ (16.800.000 δρχ.) κατά έτος περί¬ 
που, για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ναύπλιο, 27 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής 
Γ. ΠΑΠΑΓΕΩΡΓΟΠΟΥΛΟΣ 

_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - Γοηη για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙειτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































